|  |  |
| --- | --- |
| 28.10.2021. | Nr.16/8 |

**LOKĀLPLĀNOJUMA ZEMES VIENĪBAI KALNCIEMA CEĻĀ 52, JELGAVĀ, AR KADASTRA APZĪMĒJUMU 0900 025 0008, REDAKCIJAS NODOŠANA PUBLISKAJAI APSPRIEŠANAI UN ATZINUMU SAŅEMŠANAI**

(Ziņo: I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2021.gada 21.janvāra lēmumu Nr.1/6 „Lokālplānojuma izstrādes uzsākšana zemes vienībai Kalnciema ceļā 29, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšana” tika uzsākta lokālplānojuma zemes vienībai Kalnciema ceļā 29, Jelgavā, ar kadastra apzīmējumu 0900 025 0008 (turpmāk – Lokālplānojums), izstrāde, apstiprināts darba uzdevums un izstrādes vadītājs, pamatojoties uz SIA “AMALTEJA.EU” 2020.gada 10.decembra iesniegumu.

Saskaņā ar Jelgavas valstspilsētas pašvaldības administrācijas Būvvaldes 2021.gada 10.septembra lēmumu Nr.72/4-22.1, zemes vienībai Kalnciema ceļā 29, Jelgavā, ar kadastra apzīmējumu 0900 025 0008, ir piešķirta adrese - Kalnciema ceļš 52, Jelgava.

Jelgavas valstspilsētas pašvaldībā 2021.gada 14.oktobrī ir saņemts SIA “AMALTEJA.EU” iesniegums ar lūgumu izskatīt un nodot publiskajai apspriešanai SIA “Projektu birojs Grietēns un Kagainis” izstrādāto Lokālplānojuma redakciju.

Atbilstoši Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 80.punktam, Lokālplānojuma izstrādes vadītājs ir sagatavojis ziņojumu par Lokālplānojuma redakciju (pielikumā).

Izvērtējot saņemto Lokālplānojuma redakciju, secināts, ka tā ir izstrādāta saskaņā ar Ministru kabineta 2014.gada 14.oktobra noteikumiem Nr.628 „Noteikumi par pašvaldību teritorijas attīstības plānošanas dokumentiem”, darba uzdevumu un saņemtajiem institūciju nosacījumiem, un ir nododama publiskajai apspriešanai un atzinumu saņemšanai.

Ņemot vērā minēto un pamatojoties uz Teritorijas attīstības plānošanas likuma 12.panta pirmo daļu un 24.pantu, Covid-19 infekcijas izplatības un pārvaldības likuma 21.panta otrās daļas 2.punktu un trešo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu,

**JELGAVAS VALSTPILSĒTAS DOME NOLEMJ:**

1. Nodot lokālplānojuma zemes vienībai Kalnciema ceļā 52, Jelgavā (kadastra apzīmējums 0900 025 0008, platība 2108m2), redakciju (turpmāk – Lokālplānojums) publiskajai apspriešanai un institūciju atzinumu saņemšanai.
2. Noteikt publiskās apspriešanas termiņu no 2021.gada 17.novembra līdz 2021.gada 15.decembrim neklātienes formā (attālināti).
3. Lokālplānojuma izstrādes vadītājam:
	1. nodrošināt paziņojuma par Lokālplānojuma publisko apspriešanu ievietošanu tīmekļa vietnē www.jelgava.lv, Jelgavas valstspilsētas pašvaldības informatīvajā izdevumā “Jelgavas Vēstnesis” un Teritorijas attīstības plānošanas informācijas sistēmā;
	2. nosūtīt Lokālplānojumu darba uzdevumā minētajām institūcijām atzinumu sniegšanai;
	3. publiskās apspriešanas laikā organizēt publiskās apspriešanas sanāksmi;
	4. nodrošināt sabiedrībai iespēju iepazīties ar Lokālplānojumu tīmekļa vietnēs www.jelgava.lv un www.geolatvija.lv, un izdrukas veidā Jelgavas valstspilsētas pašvaldības administrācijas Klientu apkalpošanas centrā, Lielajā ielā 11, Jelgavā, 131.kabinetā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī